Fiteny tamily taloha

Ny fiteny tamily taloha dia endriky ny fiteny tamily niseho tamin' ny taonjato faha-3 tal JK hatramin' ny taonjato faha-7 taor JK. Talohan' ny fiteny tamily tranainy dia antsoina hoe prôtô-tamily ny vanim-potoanan' ny fivoaran' ny fiteny tamily. Taorian' ny vanim-potoan' ny fiteny tamily taloha ny fiteny tamily antenatenany. Soratra teo anelanelan' ny taonjato faha-3 sy voalohany tal JK. ny firaketana voalohany indrindra natao tamin' ny fiteny tamily taloha, izay tanaty lava-bato sy tamin' ny zavatra vita amin' ny tanimanga. Natao tamin' ny karazana tarehin-tsoratra brahmy antsoina hoe tarehin-tsoratra tamily-brahmy ireo soratra ireo. Ny Tolkāppiyam, izay asasoratra voalohany momba ny fitsipi-pitenenana sy ny pôetika tamily, no lahatsoratra lava voalohany indrindra amin' ny fiteny tamily taloha, mety tany amin' ny tapaky ny taonjato faha-2 tal JK ny sosona tranainy indrindra. Nitahiry endri-javatra maro momba ny fiteny prôtô-dravidiana, razambe iombonan' ny fiteny dravidiana rehetra, ny fiteny tamily taloha, anisan' izany ny fanisana ny renisoratra, ny firafitry ny vaninteny, ary ny endrika ara-pitsipiteny samihafa.